**ΕΝΑΡΞΗ ΔΗΛΩΣΗΣ ΚΑΙ ΔΙΑΝΟΜΗΣ ΣΥΓΓΡΑΜΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ 2012-13**

Σύμφωνα με απόφαση (http://eudoxus.gr/Files/enarksi\_xeimerinou\_2012\_2013.pdf) του Υπουργείου Παιδείας, η διανομή συγγραμμάτων για το χειμερινό εξάμηνο θα ξεκινήσει τη Δευτέρα 22 Οκτωβρίου 2012 και θα ολοκληρωθεί την Παρασκευή 11 Ιανουαρίου 2013.

Οι δηλώσεις συγγραμμάτων των φοιτητών θα ξεκινήσουν τη Δευτέρα 22 Οκτωβρίου 2012 και θα ολοκληρωθούν την Παρασκευή 21 Δεκεμβρίου 2012.

Υπενθυμίζεται ότι οι φοιτητές υποχρεούνται να έχουν προβεί σε δήλωση μαθημάτων και δικαιούνται να παραλάβουν συγγράμματα **μόνο για τα μαθήματα εκείνα τα οποία έχουν συμπεριλάβει κατά το τρέχον εξάμηνο στη δήλωση μαθημάτων τους, ειδάλλως μετά τον τελικό έλεγχο θα τους ζητηθεί να επιστραφούν τυχόν συγγράμματα που δεν δικαιούνται.**

Επισημαίνεται ότι βάσει της ισχύουσας νομοθεσίας τόσο οι φοιτητές που έχουν υπερβεί τα ν+2 έτη σπουδών, όσο και αυτοί που είναι ήδη κάτοχοι πτυχίου Πανεπιστημίου ή ΤΕΙ, δε δικαιούνται δωρεάν διδακτικά συγγράμματα.

Από τη Δευτέρα 22 Οκτωβρίου μπορείτε να μπαίνετε στο site www.eudoxus.gr και να κάνετε τη δήλωση συγγραμμάτων με τους ίδιους κωδικούς που ήδη κάνατε τη δήλωση για τη φοιτητική σας ταυτότητα και για τη δήλωση μαθημάτων.

Για περαιτέρω διευκρινίσεις ή απορίες μπορείτε πάντα να απευθύνεστε στο Γραφείο Αρωγής Χρηστών του Ευδόξου.

Από τη Γραμματεία ΤΑΜ